Diari Oficial de la Generalitat Valenciana


Sumari del DOGV 3319, del 31-08-1998 (1998/6757)

Informació pública de l'alternativa tècnica del Programa d'Actuació Integrada del Sector E-1 del PGOU d'Elx (Alacant).
----------------------------------------------------------------------------------------------------------------------

### Dades del document

Número de DOGV
:   3319

Data del DOGV
:   31-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6757


Organisme emissor
:   Agrupació d'Interés Urbanístic del Sector E-1, Residencial la Universitat del Pla General d'Ordenacio Urbana d'Elx

Tipus de document
:   Anunci

Informació pública de l'alternativa tècnica del Programa d'Actuació Integrada del Sector E-1 del PGOU d'Elx (Alacant). [1998/M6757]
  
Mitjançant aquest edicte s'anuncia l'obertura d'un període d'informació pública de 20 dies, comptats a partir del dia següent a la publicació en el Diari Oficial de la Generalitat Valenciana, de la documentació íntegra de l'alternativa tècnica del Programa d'Actuació Integrada del Sector E-1 del PGOU d'Elx (Alacant), promoguda per l'Agrupació d'Interés Urbanístic del dit sector, que consta de la documentació pròpia del programa amb els seus annexos: Avantprojecte d'Urbanització, Avantprojecte Unitari Plaça, Projecte de Reparcel·lació i Estudi de Detall del Sector E-1, segons el que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació abans dita estarà a la vista durant els expressats períodes d'exposició pública en la Notaria del senyor Manuel Miñarro Muñoz situada a Elx, carrer Ample, número 20, entresòl, de 09.00 a 14.00 hores, de dilluns a divendres. Es fa l'advertència que, en el termini de 20 dies, comptats des de la publicació de l'últim anunci, qualsevol persona podrà comparéixer en la Notaria abans indicada per a obtindre còpia de l'acta de protocol·lització de la documentació que integra el programa o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament les actuacions derivades de la documentació dipositada en aquest i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions jurídiques i econòmiques per a executar qualsevol de les alternatives, tot això segons el que disposen els articles 46 i 48 de la ja esmentada Llei 6/1994, de 15 de novembre, de la Generalitat Valenciana. Aquestes proposicions jurídiques i econòmiques es presentaran al Registre General de l'Ajuntament en plica tancada, en els cinc dies hàbils següents al venciment del termini anterior, amb la documentació establida en els apartats C) i L) de l'article 32 de la Llei Regualdora de l'Activitat Urbanística.
  
L'acte d'obertura de pliques se celebrarà en l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions abans de l'aprovació del programa i l'adjudicació de la seua execució.
  
Elx, 22 de juliol de 1998.- El secretari de l'Agrupació d' Interés Urbanístic del Sector E-1. Residencial La Universitat: Manuel Cerdá Antón.
  
Caspronave Tres SL